Il-President George Vella żar Għawdex għall-ewwel darba llum, akkumpanjat minn martu Miriam Vella. Laqgħatu l-Ministru għal Għawdex Justyne Caruana fir-Rabat, flimkien ma' numru sabiħ ta' tfal li huma membri tal-iscouts f'Għawdex. Iż-żjara tal-President bdiet billi poġġa l-fjuri fil-pjazza tar-Rabat, it-Tokk. Imbagħad iltaqa' man-nies f'Banca Giuratale. Wara segwiet laqgħa bejnu u bejn il-Ministru Caruana. Il-President aktar tard żar id-Djoċesi t'Għawdex, kif ukoll l-uffiċċju tal-Malta Community Chest Fund fir-Rabat stess. Waqt din il-laqgħa, l-Isqof ta' Għawdex Mario Grech, b'mod simboliku għadda l-Evanġelju lill-President il-ġdid, George Vella. Hu tenna li l-meditazzjoni fuq il-Kelma t'Alla għandha tgħinu jkompli jibni u jsaħħaħ il-valuri biex ikompli jkun hemm umaniżmu realistiku. Iż-żjara tiegħu se tintemm billi jżur iċ-Ċentru tal-Viżitaturi taċ-Ċittadella. Filmat: Carmel Saliba Ritratti: Victoria Scout Group, Djoċesi ta' Għawdex .td_uid_3_5ee4e0cb6f8a6_rand.td-a-rec-img{text-align:left}.td_uid_3_5ee4e0cb6f8a6_rand.td-a-rec-img img{margin:0 auto 0 0}